**སྤྱི་་ལོ་༢༠༡༨་ལོའི་སོ་ཁའི་སློབ་དུས་ཆོས་རྒྱུགས།**

**འབྲུག་རྒྱལ་འཛིན་གཙུག་ལག་སློབ་སྡེ།**

**སྤ་རོ་ཤེས་རིག་མཐོ་རིམ་སློབ་གྲྭ།**

**སྦྱོང་ཚན**:DZO209(འབྲིང་རིམ་རྫོང་ཁ་སློབ་སྟོན།) **ལས་རིམ:**རྫོང་ཁ་གཙུག་ལག་གཞི་རིམ། **ལོ་རིམ:**གཉིས་པ།

**འབྲི་ནིའི་དུས་ཡུན**: ཆུ་ཚོད་༣། **སྐུགས:**100།

**སྤྱིར་བཏང་བཀོད་རྒྱ།**  འབྲི་ཤོག་འདི་ནང་ དྲི་བ་སྡེ་ཚན་ཀ་སྡེ་དང་ཁ་སྡེ་ཟེར་ ཁག་གཉིས་ལུ་དབྱེ་སྟེ་ཡོད། ལན་ འབྲི་ནི་འགོ་མ་བཙུགས་པའི་ཧེ་མར་ དུས་ཡུན་སྐར་མ་ ༡༥ འི་རིང་དྲི་བ་ཚུ་ ལེགས་ཤོམའབད་ ལྷག ཁྱོད་ལུ་ དྲི་བའི་ལན་འབྲི་ནིའི་དོན་ལུ་ དུས་ཡུན་ཆུ་ཚོད་ ༣ ཐོབ། དྲི་བའི་ལན་ཚུ་ མཐོ་རིམ་སློབ་གྲྭ་ནང་ལས་སྤྲོད་ཡོད་པའི་ ལན་ཤོག་འདི་གུ་བྲིས། ལན་འབྲི་ནི་འགོ་མ་བཙུགས་པའི་ཧེ་མར་ དྲི་བའི་སྤྱིར་བཏང་བཀོད་རྒྱ་དང་ ནང་གསེས་ཀྱི་བཀོད་རྒྱ་ཚུ་ དྲནམ་བཏོན་ཏེ་ལྷག ལན་འབྲི་ནི་འགོ་བཙུགས་ཞིནམ་ལས་ དྲི་བ་འདྲི་ནི་དང་ བློ་སླབ་ནི་ ཕར་ཚུར་འགྱོ་ནི་ཚུ་ ག་ཅི་ཡང་འབད་ མི་ཆོག དྲི་བའི་བཀོད་རྒྱ་དང་འཁྲིལ་ཏེ་ དྲི་བའི་ལན་ཚུ་ བྲིས་མ་བྲིས་ དབྱེ་དཔྱད་འབད་ཞིནམ་ལས་ མ་གཏོགས་ ཆོས་རྒྱུགས་ཁང་ ལས་ ཕྱི་ཁར་འཐོན་འགྱོ་ནི་མི་འོང་།

**སྡེ་ཚན་ཀ་པ། (སྐུགས་༡༥)**

**བཀོད་རྒྱ། འོག་གི་ས་སྟོང་ནང་ལུ་ཨིན་རྟགས( )དང་མེན་རྟགས(x)བཀལ། (སྐུགས་ 20x1=20)**

**དྲན་གསོ།** ལན་ཤོག་ནང་ལུ་ དྲི་བའིཨང་རྟགས་འབྲི་ཞིནམ་ལས་ཨིན་རྟགས་དང་མེན་རྟགས་བཀལ་དགོ།

**དྲི་བ་དང་པ།**

༡༽ སློབ་སྟོན་ཐབས་ཤེས་མ་ཤེས་རུང་ སློབ་སྟོན་ཚུལ་མཐུན་སྦེ་འབད་ཚུགས།( )

༢༽ སླབ་པའི་སྐབས་ ཡིག་སྡེབ་དགཔ་སྦེ་ སླབ་དགོཔ་འདི་ ཁག་ཆེཝ་ཨིན།( )

༣༽ སྐད་ཡིག་གི་རིག་རྩལ་བཞི་ལས་ ལྷག་ནིའི་རིག་རྩལ་འདི་འགོ་ཐོག་སྟོན་དགོཔ་ཨིན། ( )

༤༽ སྦྱོང་ལཱ་བཟོཝ་ད་ ཨ་ལོའི་ཤེས་ཚད་འདི་སེམས་ཁར་བཞག་དགོཔ་ཨིན།( )

༥༽ འབྲི་ནིའི་རིག་རྩལ་ལེགས་ཤོམ་སྦེ་ སྦྱང་བ་ཚུད་དགོ་པ་ཅིན་ འབྲི་ནི་འདི་རང་ སྦྱང་བ་འབད་དགོཔ་ཨིན།( )

༦༽ རྒྱ་སྐྱེད་སྦྱོང་ལཱ་འདི་ སློབ་ཕྲུག་ག་ར་ལུ་བྱིན་དགོཔ་ཨིན།( )

༧༽ སློབ་སྟོན་ཐབས་ཤེས་ཟེར་མི་འདི་ སྟོན་ཐངས་ཀྱི་ཐབས་ཤེས་སྣ་ཚོགས་ལག་ལེན་འཐབ་མི་ལུ་གོཝ་ཨིན།( )

༨༽ གོ་དོན་མ་འཛོལ་བར་ལེན་ཚུགས་དགོ་པ་ཅིན་ ཡིག་སྡེབ་ཤེས་དགོཔ་འདི་ཁག་ཆེ།( )

༩༽ སློབ་སྟོན་འཆར་གཞི་བཟོཝ་ད་ སློབ་ཕྲུག་གི་གྱངས་ཁ་བཙུགས་མི་འདི་ མཁོ་ཆས་བཅའ་སྒྲིག་རྐྱབ་ནི་ལུ་ཕན་ཐོགསཔ་ཨིན།

( )

༡༠༽ མདའ་རྐྱབ་ལུགས་མི་གཙོ་གཏད་ལུགས་གཙོ་ ཟེར་མི་འདི་ ལྷག་ནིའི་རིག་རྩལ་དང་འབྲེལ་བ་ཡོད།( )

༡༡༽ སྤ་རོ་མཐོ་རིམ་སློབ་གྲྭའི་དམིགས་དོན་འདི་ སློབ་དཔོན་འབད་དགོ་པ་ཅིན་ལྷབ་ནི་ལུ་བརྩོན་དགོ་ཟེར་ཡོདཔ་ཨིན། ( )

༡༢༽ ལྷག་ནི་འདི་ འདས་པའི་རྩོམ་བྲིསཔ་ཚུ་གི་ཡོན་ཏན་ཧ་གོ་ཐབས་གཙོ་བོ་ཅིག་ཨིན། ( )

༡༣༽ ཡིག་ཐོག་ལུ་བཀོད་དེ་ཡོད་མི་ཚུ་ དོན་དག་མ་ནོར་བར་ཚུར་ལེན་ཚུགས་མི་འདི་ ཉན་ནིའི་རིག་རྩལ་ཡོདཔ་ལས་ཨིན།( )

༡༤༽ ཝི་ཅེཊ་དང་གདོང་དེབ་ཚུ་ ཡོད་རུང་གཏང་ཡིག་འབྲི་ཐངས་ཤེས་དགོཔ་འདི་གལ་ཆེ།( )

༡༥༽ ལས་འགུལ་གྱི་ངོ་སྤྲོད་འབྲིཝ་ད་ ལས་འགུལ་གྱི་ནང་དོན་ནང་ཡོད་མི་ཚུ་མ་ཚུད་རུང་བཏུབ།( )

༡༦༽ སྦྱོང་ལཱའི་བཀོད་རྒྱ་འདི་ སློབ་ཕྲུག་ཚུ་སྦྱོང་ལཱ་འབད་སྡོད་པའི་བསྒང་ ཁ་གསལ་སྦེ་སླབ་དགོཔ་ཨིན།( )

༡༧༽ ལས་འགུལ་ག་ཅི་རང་འབྲི་རུང་ ངོ་སྤྲོད་དང་མཇུག་བསྡུ་འདི་ཆ་འདྲ་སུ་འོངམ་ཨིན།( )

༡༨༽སྤྱན་འབུལ་ཞུཝ་ད་ ཕར་ཚུར་ཨ་ཙི་ཅིག་ཡང་མ་སྤར་བར་ ཞུ་དགོཔ་འདི་གལ་ཆེ་ཤོས་ཅིག་ཨིན། ( )

༡༩༽ སྡེབ་ཕབ་ལེན་པའི་བསྒང་རྗོད་སྒྲ་དགཔ་འབད་མ་སླབ་པ་ཅིན་ སློབ་ཕྲུག་ཚུ་གིས་ཡིག་སྡེབ་འཛོལ་ཏེ་འབྲི་ནི་ཉེན་ཁ་ཡོད།( )

༢༠༽ ཡིག་བཟོ་ལེགས་ཤོམ་འཐོན་དགོ་པ་ཅིན་ གོ་རིམ་དང་བརྡ་ཕྱོགས་མ་ནོར་བར་སྦྱང་བ་འབད་དགོཔ་ཨིན།( )

**སྡེ་ཚན་ཁ་པ། སྐུགས་ ༨༠།**

**བཀོད་རྒྱ། འོག་གི་དྲི་བ་13་གི་ལན་ཆ་ཚང་བྲིས། རྒྱས་བསྡུས་ཀྱི་ཁྱད་པར་འདི་ དྲི་བ་རང་སོའི་གུག་ཤད་ནང་ཡོད་པའི་སྐུགས་ཚད་ལུ་བལྟ་སྟེ་ འབྲི་ཤེས་དགོཔ་ཨིན།**

**དྲི་བ་གཉིས་པ།**

སློབ་སྟོན་བརྡ་སྤྲོད་འགོ་མ་བཙུགས་པའི་ཧེ་མར་ ངོ་སྤྲོད་ལུ་བརྟེན་ཏེ་ སློབ་ཕྲུག་ཚུ་གིས་ ད་རེས་ཀྱི་དོན་ཚན་འདི་ རང་བཞིན་གནས་སྟངས་ཀྱི་སྐོར་ལས་ འོང་ནི་མས་ཟེར་མནོ་ཚུགསཔ་ཅིག་གི་ངོ་སྤྲོད་ཅིག་བྲིས། (༧)

**དྲི་བ་གསུམ་པ།**

སྐད་ཡིག་ག་ཅི་རང་འབད་རུང་ རིག་རྩལ་བཞི་ལུ་བརྟེན་ཏེ་ ཡར་རྒྱས་འགྱོཝ་ཨིན་ཟེར་མི་འདི་ བདེན་ག་མི་བདེན་གྱི་ཁུངས་བཀལ་ཏེ་བྲིས།(7)

**དྲི་བ་བཞི་པ།**

འབྲི་ལྷག་རིག་རྩལ་གྱི་གཞི་རྟེན་འདི་ ཉན་སླབ་ཀྱི་རིག་རྩལ་ཨིན་པའི་ཁུངས་བཀལ་ཏེ་བྲིས།(7)

**དྲི་བ་ལྔ་པ།**

སློབ་དཔོན་ཀི་དེབ་ལྷག་ནི་ལུ་སྤྲོ་བ་ཡོད་མི་དང་ མདའ་རྩེད་ལུ་སྤྲོ་བ་ཡོད་མི་གཉིས་ཀྱིས་ དཔེ་ཆ་སྟོན་ཐངས་ལུ་ཁྱད་པར་ག་དེ་སྦེ་རང་འོང་། ཁྱོད་རའི་བསམ་འཆར་ཅིག་བྲིས། (༦)

**དྲི་བ་དྲུག་པ།**

སློབ་རིམ་བརྒྱད་པའི་སློབ་ཕྲུག་ཚུ་ལུ་ ལྷག་ནིའི་རིག་རྩལ་ལུ་ དམིགས་གཏད་འབད་དེ་ སྦྱོང་ལཱ་ཁ་གསལ་གཅིག་བྲིས།(5)

**དྲི་བ་བདུན་པ།**

སློབ་སྟོན་འདི་ སློབ་དེབ་ལུ་རག་མི་ལས་ སློབ་སྟོན་པ་ལུ་རག་ལས་ཟེར་ སླབ་སྲོལ་ཡོད་མི་ལུ་ ཁྱོད་ཀྱིས་ངོས་ལེན་ཡོད་མེད་ཀྱི་སྐོར་ལས་བྲིས།(8)

**དྲི་བ་བརྒྱད་པ།**

སློབ་རིམ་དགུ་པའི་སློབ་ཕྲུག་ཚུ་ལུ་ སྲུང་གི་ཁྱད་ཆོས་ གནས་ དུས་སོགས། ག་དེ་སྦེ་ངོས་འཛིན་འབད་བཅུག་ནི་སྨོ། ཐབས་ཤེས་ལེགས་ཤོམ་ཅིག་བྲིས།(༧)

**དྲི་བ་དགུ་པ།**

སྲུང་གི་བརྗོད་དོན་འདི་ལུ་ དཔེར་ན་ཁོ་གིས་སླབ་མི་འདི་བདེན་དང་ མོ་གིས་སླབ་མི་འདི་མི་བདེན་ ཟེར་རྩོད་བསྡུར་འབད་དགོཔ་མེད་པའི་ཁུངས་བྲིས།(7)

**དྲི་བ་བཅུ་པ།**

སློབ་རིམ་བཅུ་པ་ཚུ་ལུ་ ཡི་གུའི་སྦྱོར་བ་སྟོན་ཐངས་ཀྱི་ཐབས་ཤེས༥ཐོ་བཀོད་འབད། (5)

**དྲི་བ་བཅུ་གཅིག་པ།**

སློབ་སྟོན་འབདཝ་ད་ སློབ་སྟོན་མཁོ་ཆས་བཟོ་དགོ་པའི་ཁུངས་དང་དགོས་པ་བྲིས།(5)

**དྲི་བ་བཅུ་གཉིས་པ།**

སློབ་སྟོན་བརྡ་སྤྲོད་འབད་ཚར་ཞིནམ་ལས་ སློབ་ཕྲུག་ཚུ་གིས་ ཧ་གོ་མ་གོ་བལྟ་ཐངས་ཀྱི་ཐབས་ཤེས་མ་འདྲཝ་ག་དེ་སྦེ་རང་འདུག། ཐབས་ཤེས་གསུམ་བཤད་པ་དང་སྦྲགས་ཏེ་བྲིས། (2+2+2=6)

**དྲི་བ་བཅུ་གསུམ་པ།**

སློབ་དཔོན་འབད་བ་འཇམ་འཇམ་མེད་ཟེརཝ་ད་ ག་དེ་སྦེ་ལཱ་ཁག་ཡོདཔ་ཨིན་ན་ ཁྱོད་རའི་བསམ་འཆར་བྲིས།(5)

**དྲི་བ་བཅུ་བཞི་པ།**

ཡིག་སྡེབ་ལྷབ་སྦྱང་འབད་ཐངས་ཀྱི་ཐབས་ཤེས་སྤྲོ་བ་ཆེ་ཏོག་ཏོ་བཞི་བྲིས། (༤)